Muntanya.- La Portella Blanca d'Andorra
2023-03-18
La Vall de Campcardós és una vall de la regió dels Pirineus Orientals, al municipi de Porta. S’estén d’est a oest entre el riu Carol i la Portella Blanca d’Andorra, flanquejada al nord pels pics de Font Freda, la Vinyola i Font Negra, i al sud pels pics de Peiraforca, Roc Colom i Pic d’Engorgs. La Portella Blanca limita amb Andorra i Catalunya. L’itinerari proposat comença a tocar del riu Carol, a l’altra banda de la via del tren. Seguirem el GR 107, Camí dels Bons Homes, fins la Portella. Travessem el pont i ens enfilem per una pista que, després de passar al costat d’un repetidor, s’endinsa a la vall pel marge esquerre del riu de Campcardós. Entrant a la vall podem contemplar les imponents imatges del Roc Colom i del Peiraforca. Seguim endavant fins la Cabana de Pastors. A partir d’aquí la vall sobre per mostrar tota la seva bellesa. Passem per l’estany Petit, l’estany Gros i enfilem la Coma de Campcardós fins a arribara la Portella Blanca on podem gaudir de les magnífiques vistes dels Pics d’Envalira, al nord, i la vall de la Llosa, cap el sud-oest. Amb una mica més d’esforç podem arribar fins el cim de la Portella Blanca (2597 m). Per tornar, hem de desfer tot el camí.
Nivell de dificultat: Difícil***. Hivernal. Sense dificultat tècnica.
Distància: 18,75 km >> Desnivell: +1.090 m>> Temps efectiu aproximat: 8:30 hores
Sortida en cotxes particulars a les 6 del matí. Plaça Catalunya, davant Hotel Sabadell.
Material: Raquetes, bastons amb volandera, polaines, grampons, piolet, roba d’abric, esmorzar i dinar
Preu: Socis/es: 35€ >> soci@web i no socis/es: 46€
Cal estar federat/ada o bé tramitar assegurança temporal obligatòria (4,5€/dia)
Inscripcions fins el 16 de març a ues.cat, app o presencialment a secretaria.
Reunió informativa: Dijous 16 de març a les 19 h
Inscriu-te ara!

Orientació.- Participació en el Campionat nocturn de curses d'orientació a El Brull. Organitza Xinoxano
2023-03-18

Cultura.- Castell de Montsonís
2023-03-18
Visita: La visita serà a les 16 h.
El Castell de Montsonís és residència d’estiu dels Barons d’Albi. Ubicat al municipi de la Foradada, a la comarca de la Noguera (Lleida). Si observem, a la torre de l’homenatge hi ha la bandera, això significa que es tracta d’un castell habitat. La fortalesa formava part d’un recinte emmurallat que s’estenia per tot el turó on ara es troba situat el poble. D’acord amb els historiadors, es tractava d’una sola torre circular de dues plantes, la primera conformada per l’estable i la de dalt, la configurava l’habitatge.
Caminada: Farem una gran part del camí de Land Art, per la Foradada i Montsonís, d’uns 7,2 km amb 315 m de desnivell positiu i 335 de desnivell negatiu. Admirarem les sorprenents obres d’Art Natura ( intervencions artístiques a l’aire lliure i amb elements naturals).
Esmorzar: A l’Hotel Pedra Negra de Ponts
Dinar optatiu: Al restaurant La Botiga de Montsonís. Menú tancat a triar quan es faci la inscripció.
Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Preu: Sense dinar, socis: 30€ no socis: 39€
Amb dinar, socis: 55€ no socis: 64€
Inscripcions: Del 6 al 15 de març
Important: Recordeu que per participar a les activitats cal estar federat/ada o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.
Dossier informatiu 3a sortida al Castell de Montsonís

Senders.- Terres del Gaià, de Vila-rodona al Catllar
2023-03-19
Amb aquesta 3ra etapa la iniciarem a les afores del petit nucli de Vilardida. Amb l’autocar passarem pel poble de Montferri on farem una breu parada per visitar el santuari de la Mare de Déu de Montserrat.
Des de Salomó tornarem a caminar per muntanyes on s’amaga el pantà del Gaià, un embassament que també pateix una gran sequera i falta d’aigua. Finalitzarem l’etapa al Catllar, tot just a les portes del seu castell.
20 km i +300/-500 m de desnivell.
Cal portar: aigua, esmorzar i dinar. Així com la roba i calçat adient a les condicions climatològiques. Material recomanat: Bastons
Inscriu-te ara!

Marxa nòrdica.- Pel Congost fins al Parc del Falgar
2023-03-19 08:00 - 14:00 (Europe/Madrid)
Distància: 13 km – Desnivell: +/- 170 m
Punt de trobada: Plaça de les Dones del Tèxtil a les 8:15 h del matí
Transport: cotxes particulars
Sortida matinal.
Activitat oberta a tothom que practica marxa nòrdica. Cal tenir la modalitat A de la llicència federativa o bé tramitar una assegurança temporal de dia (4,50€)

Natura.- Els meandres del Ripoll encalmat
2023-03-19 08:00 - 15:00
Etapa 4 del cicle “Cinc matins Ripoll avall”

De Sabadell a Barberà del Vallès i fins a Cerdanyola. Hortes i indústria, però amb zones naturals ben conservades, com els aiguamolls del molí Vermell.

Quarta etapa del camí del riu fins al mar, un cicle de 5 excursions per a fer el recorregut integral del riu Ripoll, des del naixement fins a l’aiguabarreig amb el Besòs i fins al mar.

Dificultat:Mitjana

Transport:Transport públic

Durada:Matinal

La Carena.- Concert a la Puríssima
2023-03-19 18:00 - 19:30
Concert de la Carena (director Marc Alguesuari) i coral Ressó (director Miquel Garcia) a la Puríssima (Via de Massagué, 21 – Sabadell)
18 h – gratuït

Excursions de tot el dia per a la Gent Gran.- Castell de Lluçà i Bauma dels Bous
2023-03-21
El Lluçanès
Itinerari: Sortirem del Monestir de Santa Maria de Lluçà, visitarem la bauma dels Bous, la majestuosa alzina del Vilaró, i tot seguit, pujarem cap a l’ermita de planta rodona de Sant Vicenç de Lluçà fins a arribar al castell de Lluçà, situat en un indret privilegiat amb unes extenses i espectaculars vistes. De camí de tornada passarem pel pantà del Garet, una petita reserva natural que serveix de refugi a molts ocells aquàtics.
Distància: 8.20Km
Desnivell: +250/-250m

Xerrades obertes sobre temes de muntanya.- La Matagalls- Montserrat, jo i altres històries
2023-03-21 19:00 - 20:00
La Matagalls- Montserrat, jo i altres històries a càrrec de Francesc Alavedra “Papell”. El Francesc és la persona que ha participat més cops a la travessa, comptabilitzant un total de 41 vegades, de les 43 organitzades.
Ens explicarà les seves aventures així com la seva manera de fer, en aquesta clàssica travessa de l’excursionisme català. També podrem copsar com ha anat evolucionant.
A les 7 de la tarda, virtual.

Cafès Científics.- La crisi climàtica a Catalunya: escenaris i alternatives camí del 2030.
2023-03-21 19:00 - 20:30
La crisi climàtica a Catalunya: escenaris i alternatives camí del 2030.
A càrrec de Joan Buades, investigador sobre globalització.
Organitza: UES, secció Natura
Els escenaris climàtics que es preveuen a Catalunya entre el 2030 i el 2050. Prioritats per a mitigar les emissions i com adaptar-nos-hi. Un tema crucial en totes les hipòtesis de futur.
Joan Buades Beltran és professor, escriptor i investigador especialitzat en la crisi climàtica, el turisme i la globalització. Exdiputat dels verds al Parlament de les Illes Balears (1999-2003) on va ser un dels principals impulsors de la fiscalitat ambiental a través de l’ecotaxa.

Excursions de tot el dia per a la Gent Gran.- Castell de Lluçà i Bauma dels Bous
2023-03-23
El Lluçanès
Itinerari: Sortirem del Monestir de Santa Maria de Lluçà, visitarem la bauma dels Bous, la majestuosa alzina del Vilaró, i tot seguit, pujarem cap a l’ermita de planta rodona de Sant Vicenç de Lluçà fins a arribar al castell de Lluçà, situat en un indret privilegiat amb unes extenses i espectaculars vistes. De camí de tornada passarem pel pantà del Garet, una petita reserva natural que serveix de refugi a molts ocells aquàtics.
Distància: 8,20 km
Desnivell:+250/-250m

Marxa nòrdica.- Catllaràs
2023-03-25
Distància: 14 km i +/- 465 m de desnivell
NIVELL AVANÇAT, cal tenir bona tècnica
Itinerari: Sortim de la font de la cruïlla de Falgars en direcció Vallfogona, seguirem per la pista seguint el coll de Ceba fins al joc de Pilota i el seu faig monumental. Vorejarem la roca de la Devesa Jussana cap a la font del mateix nom o “font freda”. A continuació anirem cap al Xalet del Catllaràs i posteriorment a l’espectacular mirador del Roc de la Lluna. Baixarem per la pista fins al santuari de Falgars.
Sortida a les 7 del matí, a la plaça de les Dones del Tèxtil.
Sortida en autocar. Tot el dia
Material:Bastons, tacs de goma dels bastons, esmorzar, dinar, aigua i roba adequada a les condicions climatològiques.
Preu socis: 25€ – Preu soci@web/no soci: 33€
Inscriu-te ara!

Natura.- Lo padrí de Montsonís
2023-03-25
De la Foradada a la Muntanya màgica, a la Noguera.
De Montsonís a Rubió, passant per la Foradada, vers el santuari troglodític de Salgar i el congost del Segre, a la comarca de la Noguera. Ens endinsarem per la Muntanya Màgica, on admirarem les sorprenents obres d’Art Natura (Land Art), intervencions artístiques a l’aire lliure i amb elements naturals. Dinar de restaurant i visita guiada al castell de Montsonís.
La ruta Land a Foradada i a Montsonís està formada per escultures fetes amb materials naturals de la zona. La idea sorgeix a partir de la cursa de muntanya Trail Lo Bunker, que convoca des de fa anys un concurs de Land Art (Art de natura). Les escultures es distribueixen en diferents punts del recorregut i queden instal·lades de manera permanent. El paisatge i les escultures es fusionen per crear un museu a l’aire lliure. La finalitat del concurs és impulsar els valors de respecte sobre l’entorn natural i la creació d’espais de conservació i diàleg amb la natura.

Famílies.- Sortida d'iniciació a l'espeleologia, amb la col·laboració de la secció d'Espeleologia
2023-03-26
La secció d’espeleologia de la UES ens ofereix l’oportunitat de conèixer aquesta modalitat esportiva en la que podrem descobrir la cova del Toll (Moià). La sortida constarà de dues parts:

Visita turística a la cova amb un guia del museu.
Exploració de la cova acompanyats dels companys de la secció d’espeleologia.

Lliurament de premis 61a Marxa Infantil de Regularitat
2023-03-26 11:00 - 13:30
Lliurament de premis i obsequis a tots els participants
A les 11 h a la sala d’actes.
Consulteu les classificacions

Vídeo.- Centenari del cinema amateur
2023-03-29 18:30 - 20:30
Enguany es celebra el Centenari del Cinema Amateur, doncs va ser pel desembre de 1923 que van sortir al mercat les màquines de filmar de 9 mil·límetres i mig. Aquest era el primer format concebut per a us domèstic o familiar i hom ho ha considerat, amb bon criteri, el naixement del Cinema Amateur.
La Secció de cinema i vídeo organitza amb aquest motiu, un cicle amb cinc sessions de març a juny i el desembre, quan es compliran exactament els cent anys. Hem pensat en un cicle amb els precursors sabadellencs ( Llobet-Gràcia i Gili) però també amb els cineastes d’arreu que van marcar l’època daurada (Barba, Baca i Contel) i el bon cinema de muntanya (Pons i Parareda) i aquells que mai han faltat amb bones pel·lícules els nostres concursos i projeccions (Martí, Font, Vidal, Micó, Arañó, Clos…) i els històrics del grup (Fàbregues, Viñas, Cervera i Rota) i les darreres generacions a la U.E.S (Bernat, Fernández, Artigas, Hernández, Camps, etc..)
Primera sessió:
PREGÀRIA A LA VERGE DELS COLLS. (1949), Llorenç Llobet Gràcia – Sabadell
HABITAT (1971), Baca i Garriga – Terrassa
LA CARTA (1996), Micó i Massó – Barcelona
PIRINEOS (1998), Martí Arañó – St, Cebrià de Vallalta
LA MUNTANYA PERDUDA (2008), Josep Mª Parareda – Torelló
ESPRIU CANTAT (2018), Josep Rota – UES

Càpsula formativa.- Primers auxilis (II)
2023-03-30 19:00 - 20:45
A càrrec de Miquel Batriu formador en primers auxilis de la FEEC.
Ens parlarà de les patologies específiques de muntanya (hipotèrmia, congelacions, cop de calor, deshidratació, hipoglucèmia, mal agut de muntanya,…) i de quines actuacions realitzar en primers auxilis.
Aquesta és la continuació de la formació bàsica de primers auxilis (PAS – protegir, avisar i socórrer) i la farmaciola. Si no heu assistit a la primera formació us recomaneu que tingueu aquests coneixements frescos.

BTT.- Sabadell 360º
2023-04-01
Itinerari circular que dona la volta a la ciutat passant el menys possible per asfalt (sols al tram de Barberà). No hi han trialeres. És un recorregut amb constants pujades i baixades però sempre de curta durada. El recorregut és bàsicament per pistes. Sortirem de la Salut, cap a Togores, can Deu, Sant Julià on esmorzarem, mas Canals, can Gambús, Sant Quirze estació FGC, parc central del Vallès, La Romànica, can Lletget i tornarem a la Salut. IBP del recorregut, 67.
Dificultat: Mitjana
Hora i punt de trobada: Aparcament de la Salut al costat mateix de la C-1413a en direcció a Sentmenat. Hora de sortida 8h.
Sortida matinal. Cal portar esmorzar
És obligatori portar casc, càmera de recanvi, manxa i eines bàsiques.
Inscripcions a ues.cat o a secretaria fins el dijous 30 de març
Cal estar federat/ada o tramitar una assegurança temporal de dia (4,5€)
Preu socis/es: 2€ – soci@web i no socis: 7€
Més info: btt@ues.cat

Muntanya.- Travessa de la Serra del Montsant (Priorat)
2023-04-01
Sortida per la Serra del Montsant que passa per la Cova Santa i Serra Major pels Graus del Carabassal (Equipat) i de l’Agnet.
Serà una sortida amb un recorregut que presenta certes dificultats ja que té passos amb escales, cordes i claus.
Km: 11,5 km – Desnivell: 600 m – Temps efectiu: 7 hores
Nivell de dificultat: *** difícil
Material: esmorzar i dinar. Bastons, calçat de muntanya i guants
Sortida a les 7 del matí; aparcament del Parc de Catalunya, davant del Club de Tenis.
Reunió informativa: dijous 30 de març a les 19 h

La Ganyota.- Colònies i ruta de Setmana Santa
2023-04-01 08:00 - 2023-04-05 17:00
Dels dies 1 al 5 d’abril La Ganyota anem de colònies a Ridolaina, al Cadí (Cerdanya)!
Colònies i ruta de Setmana Santa per a infants nascuts entre 2017 i 2006.
El dilluns 13 a les 19.30h, a la sala d’actes, hi haurà la reunió informativa per a famílies de l’esplai i de fora interessades i amb ella s’inicien les inscripcions, obertes fins el divendres 17, termini únic per a tothom, de l’esplai durant el curs o de fora.
Més informació

Natura.- L'abraçada amb el Besòs i fins al mar
2023-04-02 08:00 - 15:00
Darerra etapa del cicle “Cinc matins Ripoll avall”

De Cerdanyola fins a l’aiguabarreig amb el riu Besòs, i continuació després pel Parc Fluvial del Besòs fins a la desembocadura al Mediterrani, a Sant Adrià. El curs baix del riu, plàcid i obert.

Cinquena i darrera etapa del camí del riu fins al mar, un cicle de 5 excursions per a fer el recorregut integral del riu Ripoll, des del naixement fins a l’aiguabarreig amb el Besòs i fins al mar.

Dificultat: Mitjana

Transport: Transport públic

Durada: Matinal

Senders.- Senders Km 0: El Parc Agrari de Can Gambús
2023-04-03 10:00 - 13:00
El 6 d’abril se celebra el Dia Mundial de l’Activitat Física i ho commemorem amb una caminada saludable de quilòmetre 0 apta per a tots els nivells.
L’objectiu del DMAF és promoure l’activitat física com a eina de salut i benestar, i estendre els efectes beneficiosos d’aquesta pràctica enfront del sedentarisme, un dels principals factors de risc de mort als països occidentals. El lema d’aquest 2023 és “Gaudeix la vida, posa’t en marxa”, així que anima’t i participa-hi!
Dilluns 3 d’abril, 10 del matí
Punt de trobada: CAP Merinals (C. La Palama, s/n)
Distància: 6 km
Desnivell: +/- 100 m
Es pot fer caminant o amb bastons de marxa nòrdica. Hora aproximada de finalització: 13 h
Material: Cal portar aigua, esmorzar i roba adequada a les condicions climatològiques i calçat per caminar.
Aquest recorregut de 6 quilòmetres ens permetrà conèixer el Parc Agrari de Can Gambús, on es cultiva la vinya, i coneixerem el torrent de Vallcorba i el de la Mina.
Activitat gratuïta, però cal inscripció prèvia presencial a la UES; online o APP, a partir del 13 de març i fins el dia 2 d’abril.
Itinerari 12 del llibre Excursions per conèixer el rodal de Sabadell
Organitzat conjuntament amb l’Equip d’Atenció primària Gràcia – Merinals, Sabadell
Inscripcions a partir del 13 de març

La Carena.- Concert a Castellterçol
2023-04-09 11:30 - 13:00
La coral la Carena de la UES oferirà un concert i cantarà a la missa de pasqua a l’esglèsia de Castellterçol.

Xerrades obertes sobre temes de muntanya.- Whatsapp; segur que coneixem totes les seves útils funcions?
2023-04-11 19:00 - 20:00
Whatsapp; segur que coneixem totes les seves útils funcions? A càrrec d’en Àngel Colomer.
Avui en dia casi tothom coneix aquesta popular aplicació per a mòbils principalment, que fem
servir a diari per a comunicar-nos, enviar-nos fotos, missatges de veu…etc. Però el WA té
moltes més utilitats que desconeixem i que ens poden ajudar molt. De la mà de l’Àngel,
muntanyenc, espeleòleg, expert en informàtica, fotografia i soci de la UES, en coneixerem més
d’aquestes funcions menys populars però molt útils.
A les 7 de la tarda, virtual.

Senders.- Senders Km 0, tot el Ripoll
2023-04-12
El dimecres 12 d’abril continuem amb les sortides de #Senders Km0, en aquesta ocasió farem l’itinerari 20 del llibre del Rodal i resseguirem el riu Ripoll fins a la Romànica.
Recorregut lineal per tot el Ripoll al seu pas per Sabadell. Iniciarem el recorregut al barri de Can Deu, baixarem al Ripoll i el seguirem tot avall fins a la Romànica.
Punt de trobada: Plaça de la Primavera – Can Deu, a les 9 del matí
Distància: 10 km
Desnivell: + 65 m // – 90 m
Punt final de la caminada: La Romànica – Creu de Barberà
Es pot fer caminant o amb bastons de marxa nòrdica. Hora aproximada de finalització: 13 h

Inscripcions a partir del 27 de març

Presentació del llibre i col·loqui "Mi médico me manda a paseo" de la Dra. Montserrat Romaguera
2023-04-12 19:30 - 21:00
El llibre Mi médico me manda a paseo és un manual pràctic i amè on des de l’experiència de primera mà de la seva autora, la Dra. Montserrat Romaguera, metgessa de família i de l’esport i coordinadora del Grup d’Exercici Físic i Salut de la CAMFiC (Societat Catalana de Medicina Familiar i Comunitaria), encoratja a la població a incorporar l’activitat física a la seva rutina diària per tal de millorar la qualitat de vida.
El llibre repassa els beneficis de l’activitat física per a totes les edats, analitza per què fem poca activitat física, proposa com i en què iniciar-nos tant en l’esport com en l’activitat física, com hem de minimitzar riscos, fa recomanacions segon el tipus d’exercici físic, i també desmunta algun mite de la pràctica esportiva.
Des de fa temps la Dra. Romaguera veu a les seves consultes, d’una banda, molt sedentarisme, però també altra gent que sense proves mèdiques prèvies comença a fer esport, en molts casos de gran impacte i esforç. “Això és temerari, perquè molta gent que no té el cos preparat s’inicia en l’esport sense cap control ni seguiment mèdic. Després venen un munt de lesions, dolors i en el pitjor dels casos, la mort”. I en l’extrem oposat, la Dra. Romaguera també veu “molt sedentarisme, de fet, les enquestes de salut ens situen entre un 30 i un 40% de població sedentària. I això, suposa greus problemes de salut, la inactivitat física pot ser la causa principal del 21% dels càncers de mama i còlon, el 27% de patologia diabètica i és darrere d’un de cada 3 atacs al cor. ”
Però el sedentarisme també implica un increment de la despesa sanitària. Alguns estudis expliquen que en una població d’uns 10 milions de persones en què més de la meitat no realitzen prou exercici físic es genera una despesa sanitària per sobre dels 900 milions d’euros. En canvi, per cada euro invertit en prescripció d’exercici físic, en deu anys s’hauran estalviat tres, tant en baixes laborals com en fàrmacs.
De tot plegat en parlarem el dimecres 12 d’abril a 2/3 de 8 a la sala d’actes.
Entrada gratuïta

Presentació del llibre "Excursions per conèixer el Rodal de Sabadell" a la Biblioteca Vapor Badia
2023-04-13 19:00 - 20:00
Els autors del llibre Excursions per conèixer el Rodal de Sabadell presenten el llibre a la Biblioteca vapor Badia.
Biblioteca Vapor Badia.
Adreça: c. de les Tres Creus, 127, 08202, Sabadell
Telèfon: 93 745 17 03
Web: Biblioteca Vapor Badia

Càpsula formativa.- Primers auxilis (III) Posposada
2023-04-13 19:00 - 20:45
A càrrec de Miquel Batriu formador en primers auxilis de la FEEC.
Es realitzarà una pràctica de cures bàsiques, d’immobilitzacions bàsiques i posicions d’espera juntament amb l’explicació del contingut teòric.
Aquesta és la continuació de la formació bàsica de primers auxilis (PAS – protegir, avisar i socórrer) i la farmaciola. Si no heu assistit a la primera formació us recomaneu que tingueu aquests coneixements frescos.
(Places limitades)

Apropament a la poesia catalana, a càrrec de Poesia a trenc d'alba
2023-04-14 19:30 - 20:30
Poesia a trenc d’alba ens presenta Apropament a la poesia catalana
Lectura de poemes de Zoraida Burgos, Miquel Martí i Pol, Salvador Espriu, Joan Oliver, Joan Salvat Papasseit, Vicent Andrés Estellés, Maria Mercè Marçal i Joana Raspall.
A càrrec de Carmina Ferreres, Araceli Moretó, Eva Mora, Maria Teresa Castellví, acompanyades de Pepe Hernández a la guitarra.
A les 19:30h a la sala d’actes.
Gratuït

Muntanya.- Roca de Sant Salvador i Miranda de Santa Magdalena (Montserrat)
2023-04-15
Recorregut inhòspit per Montserrat, descobrirem canals, ermites i pujarem a miradors amb panoràmiques espectaculars de la muntanya de Montserrat.
Distancia 11 kilòmetres >> Desnivell positiu 1150 m >> Temps aproximat 6/7 hores.
Dificultat moderada, opcional pujar a la Roca de Sant Salvador (difícil).
Cal portar força aigua, esmorzar i dinar.
Sortida amb cotxes particulars al parc de Catalunya davant el club de tennis a les 7 del matí.
Inscripcions del 3 al 13 d’abril
Reunió informativa: dijous 13 d’abril a les 19 h a la UES
